

KOOLITEATER 2020 VALGAMAA VOOR

JUHEND

**EESMÄRK**
Aktiviseerida ja arendada kooliteatrite tegevust.

Innustada uute teatrigruppide tekkimist.

Teadvustada avalikkust kooliteatrite tegevusest haridusosana.

**AEG JA KOHT**
**24. märtsil 2020 kell 12.00 Valga Kultuuri- ja Huvialakeskuses.**

*Teadmiseks, et 2020. aastal toimuvad Kooliteatrite riigifestivalid "Kooliteater 2020":*

* *gümnaasiumi astme riigifestival 3.-5. aprill Paides.*
* *keskastme riigifestival 20.-21. aprill Viljandis.*
* *algklasside riigifestival 15.-16. mai Kohilas.*

**OSAVÕTJAD**
Põhikoolide, gümnaasiumite, põhiharidusel baseeruvate ametikoolide ja kooliväliste kultuuri- ja haridusasutuste õpilased.

Festival toimub kolmes vanuseastmes:

* 1.- 4. klasside õpilaste trupid;
* 5.- 9. klasside õpilaste trupid;
* 10.- 12. klasside õpilaste trupid.

**ESINEMINE**

Esinemisaja pikkus maakonna voorus pole määratletud.

*Teadmiseks, et riigifestivalile pääsemisel tuleb kohandada esinemisaja pikkus järgmiselt:*

* *Algklasside vanuseastmes kuni 20 min;*
* *Põhikoolide vanuseastmes kuni 30 min;*
* *Gümnaasiumi vanuseastmes kuni 45 min.*

**REGISTREERIMINE**

Valgamaa Kooliteatrite festivalile registreerimine lõpeb 15. märtsil 2020.a

Registreerimiseks täida ankeet <https://forms.gle/v2nZqt59fzwnXCgJ6>

**HINDAMINE**

Kolmeliikmeline žürii, kuhu kuulub ka Eesti Harrastusteatrite Liidu esindaja, valib välja igast vanuserühmast ühe trupi, kes esindab Valgamaad riigifestivalil. Eripreemiatega autasustatakse silmapaistnud osatäitjaid ja nauditavamaid õnnestumisi laval.

Maakondliku vooru žüriil on õigus mitte edasi saata esindajat vastava taseme puudumisel.

**KORRALDAJAD**
Valgamaa Kooliteatrite festivali korraldab MTÜ Kungla koostöös Valga Kultuuri- ja Huvialakeskusega**.** Peakorraldaja Siiri Põldsaar (e-post: KunglaSiiri@gmail.com)

**FINANTSEERIMINE**
Valgamaa Kooliteatrite festivali korraldamist toetab Valgamaa Omavalitsuste Liit, Valga Vallavalitsus ja Eesti Kultuurkapitali Valgamaa ekspertgrupp.